paragraph_text: Ludwig Prandtl (Freising, 4. veljače 1875. – Göttingen, 15. kolovoza 1953.), njemački fizičar. Od 1901. profesor mehanike u Hannoveru, a od 1904. u Göttingenu. Od 1925. bio je direktor Instituta cara Vilima za dinamiku fluida (od 1948. Institut Max Planck za dinamiku fluida). Njegovo otkriće (1904.) graničnoga sloja koji se nalazi uz površinu tijela koje se giba kroz zrak ili vodu dovelo je do razvoja prvih aerodinamičkih (i hidrodinamičkih) teorija krila i letenja uopće.